**ԱՄՓՈՓԱԹԵՐԹ**

**«Հայաստանի Հանրապետության կառավարության 2003 թվականի հունվարի 23-ի թիվ 176-Ն որոշման մեջ փոփոխություն կատարելու մասին» ՀՀ կառավարության որոշման նախագծի վերաբերյալ**

|  |  |  |  |
| --- | --- | --- | --- |
| ***Առարկության, առաջարկության հեղինակը¸ գրության համարը, ամսաթիվը*** | ***Առարկության, առաջարկության բովանդակությունը*** | ***Եզրակացություն*** | ***Կատարված փոփոխությունները*** |
|  |  |  |  |
| **ՀՀ արտակարգ իրավիճակների նախարարություն**  **12.08.2020թ.**  **01/01.1/4990-2020** | Դիտողություններ և առաջարկություններ չկան: |  |  |
| **ՀՀ առողջապահության նախարարութույն**  **13.08.2020թ.**  **ԱԹ/02.2/19151-2020** | 1. Հաշվի առնելով այն հանգամանքը, որ Կառավարության 2003 թվականի հունվարի 23-ի թիվ 176-Ն որոշման ընդունման համար հիմք է հանդիսացել «Ոստիկանությունում ծառայության մասին» օրենքի 57-րդ հոդվածը, և ինչպես լիազորող նորմը, այնպես էլ ընդունող մարմինը փոփոխության ենթարկված չեն` առաջարկվում է գործող որոշումը շարադրել նոր խմբագրությամբ: Միաժամանակ, անհրաժեշտ է նշել, որ լիազորող նորմը բովանդակում է նաև հանձնաժողովի գործունեության կարգի և պայմանների վերաբերյալ դրույթներ, մինչդեռ սույն որոշման նախագծի հավելվածում (այսուհետ` Հավելված) դրանց վերաբերյալ կարգավորում չունի: | Ընդունվել է: | Նախագիծը խմբագրվել է: |
|  | 2. Հավելվածի 11-րդ կետում «առողջապահական մարմինների (գլխավոր մասնագետներ)» եզրույթն առաջարկվում է խմբագրել, քանի որ գլխավոր մասնագետներն առողջապահական մարմիններ չեն: | Ընդունվել է: | Եզրույթն հանվել է: |
|  | 3. Հավելվածի 13-րդ կետում նշված է, որ հանձնաժողովն անհրաժեշտության դեպքում վերանայում է նախկինում կայացված եզրակացությունները, մինչդեռ «անհրաժեշտություն» եզրույթը գնահատողական կատեգորիա է, և բացահայտման կարիք ունի անհրաժեշտության առաջացման հիմքը: | Ընդունվել է: | Կետը խմբագրվել է: |
|  | 4. Հավելվածի 14-րդ կետն առաջարկվում է խմբագրել, քանի որ քաղաքացիական բժշկական հաստատությունների կողմից տեղեկություններ և բժշկական փաստաթղթեր տրամադրելու կարգը սահմանված է «Բնակչության բժշկական օգնության և սպասարկման մասին» օրենքով: | Ընդունվել է: | Կետը խմբագրվել է: |
|  | 5. Հավելվածում հանձնաժողովի լիազորությունները շարադրված են «կարող է» բառերով, ինչը երկակի ընկալման տեղիք է առաջացնում, քանի որ լիազորությունները պետք է ձևակերպվեն իմպերատիվ ձևով: | Ընդունվել է: | Կետը խմբագրվել է: |
|  | 6. Հավելվածի 18-րդ կետի 3-րդ ենթակետում «նարկոլոգիական» բառն առաջարկվում է փոխարինել «թմրաբանական» բառով, իսկ «հակատուբերկուլյոզային» բառը` «հակատուբերկուլոզային» բառով: | Ընդունվել են: | Կատարվել են համապատասխան փոփոխությունները: |
|  | 7. Հավելվածի 21-րդ կետում «հոգեկան խանգարումներ ունեցող» բառերն առաջարկվում է փոխարինել «հոգեկան առողջության խնդիր ունեցող» բառերով: | Ընդունվել է: | Կատարվել է համապատասխան փոփոխությունը: |
|  | 8. Հավելվածի 29-րդ կետում առաջարկվում է հստակեցնել «եզրակացությունների արձանագրությունների» եզրույթը կամ հանել «արձանագրությունների» բառը: | Ընդունվել է: | Կետը խմբագրվել է: |
|  | 9. Հավելվածի 32-րդ կետն առաջարկվում է խմբագրել, քանի որ «վերջնական» եզրույթը նշանակում է բողոքարկման ոչ ենթակա: | Ընդունվել է: | Կետը խմբագրվել է: |
| **ՀՀ ազգային անվտանգության ծառայություն**  **13.08.2020թ.**  **3/899** | 1. Վերնագրում «ՈՍՏԻԿԱՆՈՒԹՅԱՆ» բառից առաջ լրացնել «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ» բառերը: | Չի ընդունվել՝ հաշվի առնելով «Ոստիկանությունում ծառայության մասին» օրենքի 57-րդ հոդվածը՝ Ոստիկանության պետը ձևավորում է ոստիկանության բժշկական հանձնաժողով, որի ձևավորման ու գործունեության կարգը և պայմանները, ինչպես նաև նրա լիազորությունները  սահմանում է Կառավարությունը: |  |
|  | 2. Հավելվածի 1-ին կետում «Հայաստանի Հանրապետության ոստիկանության» բառերից հետո ավելացնել «(այսուհետ՝ Ոստիկանություն)» բառերը՝ համապատասխան փոփոխություններ կատարելով նաև ներկայացված նախագծի ամբողջ տեքստում: | Ընդունվել է: | Կատարվել է համապատասխան փոփոխությունը: |
|  | 3. 4-րդ կետը հանել, քանի որ մեր կարծիքով դրանով առաջարկվող կարգավորումները ներկայացված նախագծի առարկայից դուրս են: | Ընդունվել է: | Կետը հանվել է: |
|  | 4. 6-րդ կետում «օրենքներով» բառից առաջ ավելացնել «Սահմանադրությամբ» բառը, իսկ «Առողջապահության» բառը փոխարինել «Հայաստանի Հանրապետության» առողջապահության» բառերով: | Ընդունվել է: | Կետը խմբագրվել է: |
|  | 5. 7-րդ կետի 4-րդ ենթակետում «գլխավոր և կրտսեր» բառերը փոխարինել «միջին և կրտսեր» բառերով: | Ընդունվել է: | Կետը խմբագրվել է: |
|  | 6. 8-րդ կետի 3-րդ ենթակետը շարադրել հետևյալ խմբագրությամբ.  «Հայաստանի Հանրապետության արդարադատության նախարարության քրեակատարողական ծառայություն ընդունվողների»:  Նույն կետի 8-րդ ենթակետում և 17-րդ կետում «գերատեսչություններից» բառերը փոխարինել «մարմիններից» բառերով: | Ընդունվել են: | Կետերը խմբագրվել են: |
|  | 7. 9-րդ կետը հանել, քանի որ նախագծում ստորադաս փորձաքննական մարմնի մասին խոսք չի գնում: | Ընդունվել է: | Կետը հանվել է: |
|  | 8. 11-րդ կետից «(գլխավոր մասնագետներ)» բառերը հանել: | Ընդունվել է: | Կատարվել է համապատասխան փոփոխությունը: |
|  | 9. 19-րդ կետի 1-ին նախադասությունը հանել՝ հաշվի առնելով 3-րդ կետը: | Ընդունվել է: | Նախադասությունը հանվել է: |
|  | 10. 27-րդ կետում «կամ խեղման» բառերը փոխարինել «խեղման կամ մահվան» բառերով: | Ընդունվել է: | Կետը խմբագրվել է: |
| **ՀՀ պաշտպանության նախարարություն**  **18.08.2020թ.**  **ՊՆ/510/2545-2020** | Դիտողություններ և առաջարկություններ չկան: |  |  |
| **ՀՀ ֆինանսների նախարարություն**  **25.09.2020թ**  **01/11-1/11995-2020** | Առաջարկություններ չկան: |  |  |
| **ՀՀ առողջապահության նախարարություն**  **21.10.2020թ.**  **ԱԹ/02.2/24437-2020** | Առաջարկություններ չկան: |  |  |
| **ՀՀ աշխատանքի և սոցիալական հարցերի նախարարություն**  **22.10.2020թ.**  **ԶԲ/ՔՀ-3-2/59584-2020** | Նախագծի վերաբերյալ առաջարկվում է ամբողջ տեքստից հանել «կամ խեղումն» և «կամ խեղման» բառերը, քանի որ խեղումը նույնպես վնասվածք է։ | Չի ընդունվել՝ հաշվի առնելով այն հանգամանքը, որ «Զինվորական ծառայության և զինծառայողի կարգավիճակի մասին» օրենքում օգտագործվում են «վնասվածք կամ խեղում» հասկացությունները: Բացի այդ, Ք**աղաքացու առողջական վիճակի հետազոտման եվ բժշկական փորձաքննության, հետազոտման եվ փորձաքննության ուղեգրման կարգերը, հետազոտում եվ բժշկական փորձաքննություն իրականացնող մարմինները եվ դրանց գործունեության կարգը, փորձաքննության եզրակացությունների ձեվերը, բժշկական հետազոտությունների եվ բժշկական հաստատությունների ցանկերը, իրականացված ծառայությունների դիմաց փոխհատուցման կարգը սահմանող ՀՀ** կառավարության 12.04.2018թ. թիվ 405-Ն որոշման մեջ ևս կիրառվում են «վնասվածք կամ խեղում» հասկացությունները: |  |
| **ՀՀ պաշտպանության նախարարություն**  **24.10.2020թ.**  **ՊՆ/01/3361-2020** | Նախագծի քննարկման արդյունքներով առաջարկվում է որոշման նախագծի **հավելվածի 13-րդ կետի 4-րդ ենթակետը հանել`** հաշվի առնելով, որ ոստիկանության զինվորական ծառայողների հաշվառումն իրականացվում է Ոստիկանության կողմից, և նրանք որպես ՀՀ ԶՈՒ պահեստազորում չհաշվառված քաղաքացիներ` չեն կարող կանչվել վարժական հավաք­ների: | Ընդունվել է: | Ենթակետը հանվել է: |
| **ՀՀ արդարադատության նախարարություն**  **11.11.2020թ.**  **/27.4/25081-2020** | 1.«Ոստիկանության բժշկական հանձնաժողովի ձևավորման ու գործունեության կարգը և պայմանները, ինչպես նաև նրա լիազորությունները սահմանելու և Հայաստանի Հանրապետության կառավարության 2003 թվականի հունվարի 23-ի թիվ 176-Ն որոշումն ուժը կորցրած ճանաչելու մասին» Հայաստանի Հանրապետության կառավարության որոշման նախագծով նախատեսվում է ուժը կորցրած ճանաչել Հանրապետության կառավարության 2003 թվականի հունվարի 23-ի թիվ 176-Ն որոշումն:  Այս առումով առաջարկում ենք Հանրապետության կառավարության 2003 թվականի հունվարի 23-ի թիվ 176-Ն որոշումն ուժը կորցրած ճանաչելու փոխարեն այն շարադրել նոր խմբագրությամբ: | 1. Ընդունվել է: | 1. Որոշումը շարադրվել է նոր խմբագրությամբ: |
|  | 2. Հավելվածի 1-ին կետում օգտագործված է «ոստիկանությունում ծառայության ընդունվողների (այդ թվում՝ ոստիկանության զորքերում ծառայության ընդունվողների և այլ մարմիններից փոծադրման կարգով ոստիկանությունում պաշտոնի նշանակվողների)» բառերը, նախագծի 5-րդ կետում՝ «ծառայության անցնող», իսկ 6-րդ կետի 1-ին ենթակետում օգտագործվել է «ոստիկանությունում ծառայության (այդ թվում՝ քաղաքացիական ծառայության) անցնելու» բառերը, ուստի հավելվածի հիշյալ դրույթներն անհրաժեշտ է խմբագրել՝ համապատասխանեցնելով «Նորմատիվ իրավական ակտերի մասին» օրենքի 15-րդ հոդվածի 2-րդ մասի պահանջներին:  Միաժամանակ, Հավելվածի 1-ին կետում օգտագործված է «ոստիկանության ուսումնական հաստատություն ընդունվողների» բառերը, 6-րդ կետի 3-րդ ենթակետում օգտագործված է «դիմորդների» բառը, իսկ 8-րդ կետում՝ «ոստիկանության ուսումնական հաստատություն սովորելու համար դիմած անձի» բառերը, ուստի հավելվածի հիշյալ դրույթներն անհրաժեշտ է խմբագրել՝ համապատասխանեցնելով «Նորմատիվ իրավական ակտերի մասին» օրենքի 15-րդ հոդվածի 2-րդ մասի պահանջներին: | 2. Ընդունվել է : | 2. Նախագծում կիրառվել են միևնույն ձևակերպումներ: |
|  | 3.Հավելվածի 3-րդ կետում առաջարկում ենք նշել հանձնաժողովի ադամների ընդհանուր քանակը, ինչպես նաև հստակեցնել տվյալ կետում նշված մասնագիտացումներով բժիշկները հանդիսանում են հանձնաժողովի անդամ, թե՝ ոչ: | 3. Ընդունվել է: | 3. Հավելվածի 3-րդ կետը ամբողջությամբ խմբագրվել է: |
|  | 4.Հավելվածի 5-րդ կետի համաձայն՝ Ոստիկանության զորքերում ծառայող և ոստիկանության զորքերում ծառայության անցնող կամ **ոստիկանության զորքերում ծառայությունից ազատված անձանց** առողջական վիճակի հետազոտումը և բժշկական փորձաքննությունն իրականացնելիս հանձնաժողովն առաջնորդվում է զինվորական ծառայության անցնող և զինվորական ծառայության մեջ գտնվող անձանց առողջական վիճակի հետազոտման և բժշկական փորձաքննության հետ կապված հարաբերությունները կարգավորող իրավական ակտերով:  Հավելվածի 7-րդ կետի համաձայն՝ Ուղեգրում (միջնորդությունում) նշվում են բժշկական փորձաքննությանն առաջադրվող հարցերը, փորձաքննության անցկացման նպատակը, փորձաքննության ներկայացվող անձի կարգավիճակը (Ոստիկանությունում ծառայության ընդունվող, Ոստիկանության համակարգում այլ ծառայության տեղափոխվող, Ոստիկանության ուսումնական հաստատություն ընդունվող, սովորող, **Ոստիկանությունից ազատվող**, այլ մարմիններից փոխադրման կարգով ՀՀ ոստիկանությունում պաշտոնի նշանակվող ծառայողները)։  Այս առումով հավելվածի 1-ին կետն անհրաժեշտ է համապատասխանեցնել Հավելվածի 5-րդ և 7-րդ կետերին՝ նկատի ունենալով այն հանգամանքը, որ Հավելվածի 1-ին կետում բացակայում են ոստիկանության զորքերում ծառայությունից ազատված կամ Ոստիկանությունից ազատվող անձանց վերաբերյալ դրույթները:  Բացի այդ, հիշյալ կետից առաջարկում ենք հանել «օրենսդրությամբ» բառը և «նախարարի հրամաններով» բառերց լրացնել «և այլ իրավական ակտերով» բառերը: | 4. Ընդունվել է: | 4. Հավելվածի 1-ին և 5-րդ կետերում կատարվել են համապատասխան փոփոխություններ: |
|  | 5. Հավելվածի 6-րդ կետի 3-րդ ենթակետում օգտագործվում է «ստացած հիվանդություններ» բառերը, իսկ հավելվածի մյուս կետերում օգտագործվում են «ձեռք բերած հիվանդություններ», «ձեռք բերելու», «ձեռք է բերել» բառերը, ուստի հավելվածի հիշյալ դրույթներն անհրաժեշտ է խմբագրել՝ համապատասխանեցնելով «Նորմատիվ իրավական ակտերի մասին» օրենքի 15-րդ հոդվածի 2-րդ մասի պահանջներին: | 5. Ընդունվել է: | 5. Կատարվել է համապատասխան փոփոխություն: |
|  | 6.Հավելվածի 6-րդ կետում նշվում է հավելվածի 1-ին կետում նշված անձանց առողջական վիճակի ***հետազոտման և բժշկական փորձաքննության մասին,*** մինչդեռ հավելվածի 7-րդ, 8-րդ և մյուս կետերում դրույթներ են նախատեսված միայն անձի բժշկական փորձաքննության վերաբերյալ: Այս առումով հավելվածի դրույթներն անհրաժեշտ է վերանայել՝ նախատեսելով կարգավորումներ նաև անձի առողջական վիճակի հետազոտման վերաբերյալ: | 6. Ընդունվել է: | 6. Նշված կետերից հանվել են բժշկական հետազոտմանը վերաբերող դրույթները: |
|  | 7. Հավելվածի 10-րդ կետի 4-րդ ենթակետի «դ» պարբերության մեջ նշվում է «(բուժման և վերջնական ախտորոշումը պարզելու նպատակով տրվող արձակուրդի ժամկետը՝ օրերով)» բառերը, իսկ Հավելվածի 29-րդ կետում՝ ոստիկանության ծառայողներին, ուսումնական հաստատության սովորողներին հիվանդության պատճառով տրվում է բուժական (վերականգնողական) արձակուրդ: Այս առումով պարզ չէ, արդյոք նույն արձակուրդի մասին է խոսքը, թե՝ ոչ: Հիշյալ դրույթներն անհրաժեշտ է դիտարկել «Նորմատիվ իրավական ակտերի մասին» օրենքի 15-րդ հոդվածի 2-րդ մասի դրույթների համատեքստում: | 7. Ընդունվել է: | 7. Նշված հասկացությունը հստակեցվել է: |
|  | 8.Հավելվածի 10-րդ կետում նշվում է բժշկական փորձաքննության արդյունքում **ընդունվող** եզրակացությունների, իսկ Հավելվածի 13-րդ կետում՝ եզրակացություններ **կայացնելու մասին:** Այս առումով գտնում ենք, որ հիշյալ կետերում խոսքը վերաբերում է ոչ թե եզրակացության ընդունման կամ կայացման, այլ տրամադրման վերաբերյալ:  Դիտողությունը վերաբերում է նաև Հավելվածի 18-րդ կետի դրույթներին: | 8. Ընդունվել է: | 8. Կատարվել են համապատասխան փոփոխություններ: |
|  | 9. Հավելվածի 16-րդ կետում «կարող է հանդիսանալ» բառերն անհրաժեշտ է փոխարինել «հանդիսանում է»՝ հաշվի առնելով առաջարկվող կարգավորման հայեցողական բնույթը: | 9. Ընդունվել է: | 9. Կատարվել է համապատասխան փոփոխություն: |
|  | 10.Հավելվածի 20-րդ կետում անհրաժեշտ է հստակ նշել այն դեպքերը, որոնց առկայության պարագայում Հանձնաժողովը կարող է վերահսկել Բժշկական վարչության այլ ստորաբաժանումների գործունեությունը: | 10. Ընդունվել է: | 1.Հավելվածի 20-րդ կետը լրամշակվել է, հստակեցնելով վերահսկողության եղանակն ու շրջանակը: |
|  | 11. Հավելվածի 23-րդ կետում անհրաժեշտ է խմբագրել Բժշկական վարչության պոլիկլինիկայի վերաբերյալ դրույթները՝ նկատի ունենալով այն հանգամանքը, որ վերջինս լուծարվել է: | 11. Չի ընդունվել, քանի որ Ոստիկանության բժշկական վարչության պոլիկլինիկան լուծարված չէ: |  |
|  | 12. Հավելվածի 28-րդ կետով սահմանված է, որ հոգեկան առողջության խնդիրներ ունեցող անձանց փորձաքննությունը անհրաժեշտության դեպքում կարող է իրականացվել հանձնաժողովային կարգով՝ երեք հոգեբույժի մասնակցությամբ: Գտնում ենք, որ տվյալ կետն անհրաժեշտ է հստակեցնել, քանի որ հավելվածով այլ կարգ սահմանված չէ: | 12. Ընդունվել է: | 12. Հավելվածի 28-րդ կետը (ներկայիս՝ 30-րդ կետը) լրամշակվել է: |
|  | 13. Հավելվածի 29-րդ կետի համաձայն՝ *ոստիկանության ծառայողներին, ուսումնական հաստատության սովորողներին հիվանդության պատճառով բուժական (վերականգնողական) արձակուրդ տրամադրվում է մինչև 30 օր ժամկետով։ Արձակուրդի տևողությունը որոշվում է անհատապես՝ ըստ բժշկական ցուցումների։ Արձակուրդի տևողությունը հանձնաժողովը կարող է երկարացնել՝ ընդհանուր տևողությունը* ***չգերազանցելով 60 օրը****։* Միաժամանակ նշվում է, որ *հիվանդության պատճառով բուժման և հիվանդության պատճառով բուժական (վերականգնողական) արձակուրդում անընդմեջ գտնվելու ժամանակահատվածը* ***չի կարող գերազանցել 120 օրը****՝ փորձաքննության ուղեգրվելու օրվանից սկսած:* Այս առումով անհրաժեշտ է հստակեցնել արձակուրդի ընդհանուր տևողության հետ կապված դրույթները:  Միաժամանակ, սույն հավելվածում «ընդհանուր տևողությունը չգերազանցելով 60 օրը» բառերն անհրաժեշտ է փոխարինել «սակայն ընդհանուր տևողությունը չի կարող գերազանցել 60 օրը» բառերով: | 13. Ընդունվել է: | 13. Հավելվածի 29-րդ կետը (ներկայիս՝ 31-րդ կետը) լրամշակվել է: |
|  | 14. Հավելվածի 30-րդ կետի 3-րդ ենթակետն առաջարկում ենք ձևակերպել հետյալ կերպ. «Հավելվածի 18-րդ կետով նախատեսված դեպքերում՝ քրեական գործի վարույթն իրականացող քննչական մարմնին կամ ծառայողական քննություն իրականացնող մարմնին (առկայության դեպքում)»: | 14. Ընդունվել է: | 14. Հավելվածի ներկայիս 32-րդ կետը խմբագրվել է: |
|  | 15. Հավելվածում գործունեության կարգի և պայմանների վերաբերյալ դրույթները թերի են: Մասնավորապես՝ բացակայում են բժշկական և փորձաքննության փաստաթղթերի պահպանման ժամկետների վերաբերյալ դրույթներ, ինչպես նաև փորձաքննությունների իրականացման և եզրակացության տրամադրման, անցկացվող նիստերի, արձանագրության կազմման վերաբերյալ դրույթներ: | 15. Ընդունվել է: | 15. Հավելվածում լրացվել են նոր դրույթներ: |

***ՀՀ ՈՍՏԻԿԱՆՈՒԹՅՈՒՆ***

***13.11.2020***